2012, Sogneblad # 4 by Lystrup-Elev pastorat - Issuu\n4/2012-13 December – Januar – Februar Dåbsjubilæum i Elev se s. 9 Præsentation af de nyvalgte menighedsrådsmedlemmer i Lystrup og Elev sogne se s. 6 og 8 Evensong i Lystrup kirke med Aarhus Universitetskor se s. 4 Radiotransmission af gudstjenesten fra Lystrup kirke se s. 3 Lystrup Kirkehøjskole Mød Iben Krogsdal og Pernille Hornum se s. 3\n”Den levende kirke” Liv-og-vækst-dag i Lystrup kirke lørdag den 23. februar 2013 med sognepræst og lektor Mikkel Wold Mikkel Wold vil i sit foredrag lægge op til debat om Folkekirken i dag. - Hvad er det, som gør kirken levende og vedkommende? - Hvilke udfordringer stor Folkekirken overfor? - Hvordan når kirkens budskab ud til folk? Både spørgsmålet om fornyelse og spiritualitet, men også spørgsmål som kirkens sociale ansvar, forholdet mellem kristendom og politik, forholdet til staten og den kirkelige organisation er spørgsmål, der må tages stilling til i det kirkelige. Mikkel Wold er ansat som sognepræst ved Marmorkirken i København og tillige lektor i sjælesorg ved Teologisk Pædagogisk Center i Løgumkloster. Han blev cand. theol. i 1991. Mikkel Wold er anmelder ved Information og har bidraget med artikler til bøger om teologi, samfundsdebat og psykologi.\nProgram for dagen: Kl. 9.00 Formiddagskaffe Kl. 9.30 ”Den levende kirke” Oplæg ved Mikkel Wold om Folkekirkens aktuelle situation. Opfølgende debat Kl. 12.00 Middagsmad Kl. 13.00 Vi vil tage mere lokale og aktuelle emner op til drøftelse Kl. 14.45 Afslutning og afrunding på dagen\nNonnen og kejseren\nSogneturen fra 1.-7. juni 2013\nEn foredragsrække på Folkeuniversitetet 19/02: Klostervæsen, dagligliv og klosterets betydning for tidens tænkning og mentalitet. Professor i historie Brian Patrick McGuire, Roskilde Universitet\nI Lystrup havde man læst Anne Lise Marstrand-Jørgensens roman: Hildegard af Bingen. Derfor ville man gerne arrangere en sognetur til dette område. Lystrup spurgte så Elsted om samarbejde. I Elsted bor der to drevne sognerejsearrangører. Nemlig Lise Bek og Johan Vatke. De tog straks med erfaring og kyndighed fat på planen både med Folkeuniversitet og Unitas rejser.\n26/02: Kirkens selvforståelse set gennem arkitekturen og dens ændring fra romansk til gotisk tid. Professor i kunsthistorie Lise Bek, Aarhus Universitet 05/03: Om billedbrug og -betydning fra Hildegard til nybygningen af hendes kloster omkring år 1900. Lektor i kunsthistorie Hans Jørgen Frederiksen, Aarhus Universitet 12/03: Kejsere og klostre mellem religiøs magt og magtfuld religiøsitet fra Karl den Store til Frederik II. Lektor i historie Torben Kjersgaard Nielsen, Aalborg Universitet 19/03: Den tysk-fransk grænseregion i dag – som europæisk tyngdepunkt og den kulturelle og kirkelige betydning heraf. Professor i historie Uffe Østergaard, Copenhagen Business School Tilmelding til Folkeuniversitetet tlf. 86 19 05 66 eller på nettet. Holdnummer 130-521 Byg 1530 auditorium D.219 Tilrettelæggelse: Elsted og Lystrup kirker Pris 500 kr. Studerende 350 kr. Nyd et lækkert måltid før eller efter forelæsningen. 2\nPlanen er ikke helt finpudset, hvad rejse angår, men her er lidt af overnatningsplanen: 1.-2. juni: Hildesheim 2.-4. juni: Rüdesheim 4.-5. juni: Maulbronn 5.-6. juni: Konstanz 6.-7. juni: Kirchheim Prisen forventes at blive kr. 6.300. Vi vil gerne, om man på forhånd tilkendegiver allerede nu, om man ønsker at deltage. Til kordegnen i Elsted 86 22 68 12 Til kordegnen i Lystrup 86 22 79 76\nHans Boas, Inger Bråe, Annelise Søndengaard\nLystrup Kirkehøjskole 2012-13 ”Når forandringens vinde blæser …” Efter nytår har vi to foredrag i Lystrup Kirkehøjskole. Det første foredrag er med Iben Krogsdal. Det oprindeligt annoncerede foredrag den 28. februar er blevet aflyst. I stedet kommer Pernille Hornum den 21. februar. Der er gratis adgang til foredragene. Kaffen koster 10 kr. Torsdag den 24. januar kl. 19.30 ”De måske kristne – fra Guds uransagelige veje til selvransagelser” ved forfatter og salmedigter Iben Krogsdal, Hjortshøj Hvad vil det sige at være kristen? Hvad betyder kristendom egentlig for moderne folkekirkedanskere? Og hvordan tolker mennesker i dag deres livs medog modgang? Ud fra sin nye bog ”De måske kristne” vil Iben fortælle om de seneste årtiers forandringer i livstolkninger blandt almindelige danskere. Hun vil beskrive, hvordan psyken – det ’skjulte’ i mennesket – er kommet mere i fokus, når mennesker i dag forsøger at forklare deres liv. I dag er mennesker mere end nogensinde optaget af at finde psykologiske forklaringer på, hvorfor deres liv blev, som det blev. Men hvad gør det ved troen? Iben Krogsdal har i en årrække været ansat som forsker ved afdeling for religionsvidenskab, Århus Universitet. Hun har forsket i moderne danskeres tro, spiritualitet og livsopfattelser, og har i den forbindelse udgivet en række artikler og bøger, senest ”De måske kristne” (2012). Torsdag den 21. februar kl. 19.30 ”Sandheder om løgn og bedrag” ved teolog og forfatter Pernille Hornum, Aarhus Hvad sker der med os, når vi møder løgnen og måske mister tilliden til nogen, vi troede, vi kunne stole på? Hvorfor lyver vi selv, og er løgnen altid af det onde? Hvad er ærlighed, og hvad betyder vores omgang med sandhed og løgn for vores selvforståelse, vores relationer og vores samfund? I sin bog ”Sandheder om løgn og bedrag” har Pernille Hornum interviewet seksten mennesker med forskellig baggrund, både personligt og professionelt. Hun taler bl.a. med Paprika Steen, filminstruktørerne Thomas Vinterberg og Nils Malmros, sexolog Joan Ørting, psykolog Svend Brinkmann og biskop Elisabeth Dons Christensen og med journalist Christoffer Guldbrandsen. Pernille Hornum er teolog, forfatter og foredragsholder og arbejder som selvstændig udviklingskonsulent.\nMenighedsrådsformand: Chr. S. Matthiesen Hyldehaven 128 tlf. 86 22 07 87 Næstformand/Kirkeværge: Egon Skødt Hyldehaven 53 tlf. 86 22 69 04 Kordegn/regnskabsfører: Henrik Berger tlf. 86 22 79 76 – kordegnekontoret 1. kirketjener: Birgitte Aalling tlf.: 86 22 89 43 bj-lystrupkirke@mail.dk 2. kirketjener: Janneke Provst tlf.: 86 22 89 43 bj-lystrupkirke@mail.dk Organist: Lars Nabe-Nielsen tlf.: 86 22 89 43 lars.nabe-nielsen@mail.dk\nRadiotransmission fra Lystrup kirke\nSøndag den 27. januar transmitteres højmessen fra Lystrup Kirke direkte på P2. Det er sognepræst Hans Boas, der er prædikant. Kirkens ungdomskor medvirker ved gudstjenesten, organist er Lars Nabe-Nielsen. Denne dag skal vi også tage afsked med vores dygtige kirkesanger Mette Faurholt Gude, som har været sanger ved kirken i næsten 20 år. NB! Tidspunktet for gudstjenesten denne dag er kl. 10.00.\nJulens gudstjenester i Lystrup kirke\nKl. 10.00 Familiegudstjeneste med Inger og Hans Kl. 11.00 Gudstjeneste på Sønderskovhus med Hans Boas Kl. 13.00 Familiegudstjeneste med Inger og Hans Kl. 14.30 Juleaftengudstjeneste med Hans Boas Kl. 16.00 Juleaftengudstjeneste med Inger Bråe\nSidste år var der overvældende mange små og store mennesker til vores familiegudstjeneste Juleaften. Derfor har vi valgt at lave to familiegudstjenester i år på juleaftensdag, hhv. kl. 10.00 og kl. 13.00. Så håber vi, at mange vil slutte op om den tidlige gudstjeneste, så der bliver lidt bedre plads kl. 13.00. NB! Vi har valgt at rykke tidspunkterne for gudstjenesterne juleaften en halv time frem i år.\nJulemusik med Lystrup Koret Lystrup Koret byder sammen med AOF-koret fra Horsens på julekoncert i Lystrup kirke søndag den 9. december kl. 15.00. Koncertens hovedværk er Anders Öhrwalls Gaudete, som er en juleberetning for kor og instrumenter med indlagte bibellæsninger. Koret akkompagneres af tre blæsere på fløjte, klarinet og euphonium. Sognepræst Hans Boas står for bibellæsningerne. Lis Klestrup dirigerer det samlede ensemble. Koncerten indeholder desuden nogle danske julesalmer og Christmas Carols. Denne del ledes af AOF-korets dirigent Niels Jørgen Tranberg. Der bliver også mulighed for at synge med på et par fællessalmer.\nKend din Kirke Her i efteråret 2012 har to klasser fra Lystrup skole, 3.x og 3.y, gået til Kend din Kirke. Nu er det så eleverne fra 3.z som bliver inviteret til at deltage i Kend din Kirke i forårssæsonen 2013. Forløbet starter den 9. januar, og vi holder afslutning den 17. april. Programmet bliver meget lig det, de to andre 3. klasser har været igennem i efteråret. Men vi møder jo allerede alle børn fra 3. klasserne her i december, hvor de spiller krybbespil for andre børn fra sognet i kirken.\nGudstjenester på Sønderskovhus Mandag den 24. december kl. 11.00 ved Hans Boas (Juleaften) Onsdag den 23. januar kl. 10.30 Hans Boas Onsdag den 20. februar kl. 10.30 Annelise Søndengaard\nEvensong med Aarhus Universitetskor Den traditionsrige adventsgudstjeneste med vekslende musik og bibellæsninger kaldet evensong finder sted 3. søndag i advent, altså søndag den 16. december kl. 15.00. Det er igen i år Aarhus Universitetskor, under Søren Kinch Hansens direktion, der står for musikken. Medlemmer af menigheden læser bibelteksterne. Kirkens organist Lars Nabe-Nielsen akkompagnerer Gerald Finzis ”Magnificat”. Derudover bliver der mulighed for at høre værker af Søren Birch, James MacMillan og den amerikanske komponist Morten Lauridsen.\nBibelhistoriernes hus – koncert Alle elever fra Lystrup og Elev skoles 3. og 4. klasser er inviteret til at komme over i Lystrup kirke tirsdag den 26. februar kl. 10.00 og opleve en fortælle-koncert med titlen ”Bibelhistoriernes hus”. Inden for rammen af en lille koncert fortælles de historier fra Bibelen, som har præget vores erindring. Mikael Børresen er fortæller, men han spiller også klarinet undervejs. Ved orglet sidder Jens Ole Jespersen, der til daglig er organist i Skt. Michaelis kirke i Fredericia. Dette tilbud til skolerne er arrangeret af Lystrup og Elev kirker i fællesskab.\nSpaghettigudstjenester i vintertiden Onsdag den 9. januar kl. 17.00 Mirakler med brød og fisk. Onsdag den 6. februar kl. 17.00 Den barmhjertige samaritaner. Onsdag den 13. marts kl. 17.00 Be’ en bøn – om Fadervor og andre bønner. Spaghettigudstjeneste er en kort børnegudstjeneste (ca. 30 minutter) med fuld fart og god bibelfortælling. Inger Bråe og Hans Boas fremfører levende bibelfortælling sammen med dukken Lyri. Og så synger vi en af Sigurd Barretts gode sange. Efter gudstjenesten er der pasta og kødsovs til alle. Det koster 10 kr. pr. person at spise med.\nRum til stilhed\nDer er Rum til stilhed og tid til eftertanke med afdæmpet musik, stilhed, Fadervor og mere musik torsdag den 10. januar, torsdag den 7. februar og torsdag den 7. marts kl. 19.30-20.30. Enhver som trænger til en stille stund, hvor man kan geare helt ned uden at skulle yde noget selv, er velkommen inden for det nævnte tidsrum.\nI samarbejde med KFUM-spejderne tilrettelægger sognepræst Hans Boas Nytårsparaden søndag den 20. januar kl. 14.00 som en familiegudstjeneste. Fortællingen denne dag handler om Jesus, der åbenbarer sin herlighed for tre udvalgte disciple på Tabor bjerg, hvor han viser sig for dem i sin herligheds glans sammen med Moses og Elias.\nFastelavnsgudstjeneste med slag i Så holder Lystrup kirke igen en sjov fastelavnsgudstjeneste i samarbejde med FDF’erne. Det bliver selvfølgelig fastelavns søndag den 10. februar kl. 11.00. FDF’erne vil igen sørge for, at alle børn efter gudstjenesten kan slå katten af tønden. Alle kan være med – både store og små. Der skal selvfølgelig kåres en kattekonge og en kattedronning, og så skal der spises fastelavnsboller! Der er præmier til de sjoveste udklædninger.\nLitteraturaften den 14. marts 2013\nBabysalmesang Efter nytår starter Lystrup kirke igen et hold babysalmesang med musikpædagog Ingrid Oberborbeck. Babysang er for babyer i alderen 3-8 måneder. Babysangen er hver onsdag kl. 9.30-10.15.\nDen næste roman, vi skal læse, bliver ”Hjertet slår og slår” af Jens Smærup Sørensen. Bogen foregår i samme miljø som ”Mærkedage”, der udkom i 2007, men omhandler nutiden, dog med tilbageglimt til familielivet på landet, mens bogens fortæller sidder ved sin fars dødsleje. Et oplagt julegave-ønske. I øvrigt kommer forfatteren Jens Smærup Sørensen til Risskov bibliotek den 4. april 2013, så det er en ekstra grund til at få læst bogen inden et møde med forfatteren. Bitten Andersen\nDanske kirkedage 2013 Husk der er danske kirkedage i Ålborg fra den 9.-12. maj 2013. Læs mere på www.kirkedage.dk\nForløbet starter onsdag den 30. januar og slutter onsdag den 17. april – ti gange i alt. Pris for deltagelse er 300 kr. Tilmelding til sognemedhjælperen på tlf. 86 22 89 43 eller på mail: bittenmadsen@hotmail.com 5\nMenighedsrådsvalg i Lystrup Sogn I henhold til lov om valg til menighedsråd § 16 bekendtgøres det herved, at der i forbindelse med valget tirsdag den 13. november 2012 kun er indleveret én gyldig kandidatliste. Derfor aflyses afstemningen. Følgende er valgt til menighedsrådet: Christian Simonsen Matthiesen 71 år, pens. trafikinspektør; ansat ved DSB gennem 48 år; har boet i Lystrup sogn siden 1973, dog med undtagelse af årene 1979-1985. Gift med Grethe i 1978. Medlem af Lystrup menighedsråd siden 1994, de seneste 5 år som formand. Mona Engelbrecht uddannet diakon og socialpædagog, 60 år og forstander på en døgninstitution; har boet i Lystrup siden 1982, medlem af menighedsrådet ved Lystrup Kirke fra kirkens start; har primært været aktiv i aktivitetsudvalget med alt hvad dette indebærer af mange forskellige opgaver; desuden bestyrelsesmedlem for Genbrugsbutikkerne. Egon Ebsen Skødt har været med i menighedsrådsarbejdet siden 1973 ved Elsted og Lystrup kirker; næstformand og kirkeværge ved Lystrup kirke siden kirkens start; 70 år, uddannet elektriker, gift med Jonna; har boet i Lystrup siden 1967. Hans Jørgen Andersen 61 år arbejdsmarkedschef; har boet i Lystrup siden 1984, gift med Anna Marie. Har været i menighedsrådet i sammenlagt 12 år ad to omgange; alt mit arbejde i menighedsrådet tager udgangspunkt i vores vision om, at Lystrup kirke skal være et mere vedkommende samlingspunkt i sognet; interesse for strategi og struktur; sikre at vi har en god økonomi. Evy Benthe Stensig Hansen 67 år, pensionist – 24 år som indkøber hos Terma, Lystrup. Bestyrelsesmedlem og kasserer i Lystrup Genbrug, medlem af menighedsrådet siden 1989, dog med en frivillig pause på 4 år. Gift med Helmut siden 1976; har i alle årene været kontaktperson mellem personalet og menighedsrådet. Jeg går ind for en levende og åben kirke for alle aldersgrupper.\nLeif Krøldrup Havtorn (nyvalgt) 56 år, ufaglært arbejder, har været ansat på forskellige arbejdspladser; min tilgang til folkekirken har siden barndommen været præget af FDFarbejdet; kommer jævnligt i kirken; min familie er også kirkeligt engageret gennem FDF-arbejdet; har altid haft en særlig interesse for at mødes med børn og unge i det kirkelige regi. Benny Vingborg 57 år og uddannet cand. theol. og lærer; det ligger mig på sinde, at Lystrup Kirke er en bredtfavnende kirke, hvor nøglebegreberne er det kristne budskab og en folkelig åbenhed; medlem af menighedsrådet i 8 år med opgaver i aktivitetsudvalg, sogneindsamling, kirkebladsredaktion og sognestøtte. Mogens Petersen (nyvalgt) 65 år, gift med Marianne i 1971, har boet i Lystrup siden 1974; folkepensionist, medlem af LIF igennem 10 år, både som udøvende og som bestyrelsesmedlem; medlem af brugerrådet på Lokalcenter Sønderskovhus; aktiv i Socialdemokratiet med specielt fokus på lokalpolitikken. Jeg vil gerne have fokus på svage borgere og bidrage til det lokale liv i byen. Kristine Klejs Melchiorsen (nyvalgt) 31 år. Bor sammen med manden Thomas og datteren Didde på 8 måneder; uddannet jurist og ansat som ph.d.stipendiat ved Aarhus Universitet; har boet i Lystrup siden februar 2011 og er ny i menighedsrådet.\nSogneindsamling 2013 Der er sogneindsamling søndag den 10. marts 2013. Læs mere på hjemmesiden for Folkekirkens Nødhjælp og i den næste udgave af sognebladet.\nPrædikantliste for december – januar – februar 2012/13\nLystrup kl. 15.00 Aarhus Universitetskor kl. 11.00 Inger Bråe\nElev Søndag den 16. december 3. søndag i advent Matt. 11, 2-10, Blinde ser, lamme går, døve hører\nSøndag den 23. december 4. søndag i advent Johs. 1, 19-28, Johannes Døberens budskab\nMandag den 24. december Juleaften Luk. 2,1-14 Se, jeg forkynder jer en stor glæde! Gudstjeneste på Sønderskovhus kl. 11.00 ved Hans Boas\nTirsdag den 25. december Juledag ingen gudstjeneste Luk. 2, 1-14 Fred til mennesker med Guds velbehag!\nOnsdag den 26. december 2. juledag Matt. 23, 34-39, Forfølgelser for troens skyld\nTorsdag den 27. december 3. juledag\nSøndag den 30. december Julesøndag Luk. 2, 25-40, Simeon og Anna i templet\nTirsdag den 1. januar 2013 Nytårsdag Luk. 2, 21, Han fik navnet Jesus\nSøndag 6. januar Helligtrekongers søndag Matt. 2, 1-12, Stjernen gik foran dem\nOnsdag den 9. januar Mirakler med brød og fisk\nSøndag den 13. januar 1. søndag efter helligtrekonger Luk. 2, 41-52, Jesus som 12-årig i templet\nSøndag den 20. januar Sidste søndag efter helligtrekonger Matt. 17, 1-9, Jesus åbenbarer sin herlighed\nkl. 10.00 Hans Boas Radiotransmission\nSøndag den 27. januar Søndag septuagesima Matt. 20, 1-16, Arbejderne i vingården\nSøndag den 3. februar Søndag seksagesima Mark. 4, 1-20, Lignelsen om sædemanden\nOnsdag den 6. februar Den barmhjertige samaritaner\nkl. 11.00 Hans Boas Børnegudstjeneste\nSøndag den 10. februar Fastelavns søndag Matt. 3, 13-17, Jesus bliver døbt i Jordan floden\nSøndag den 17. februar 1. søndag i fasten Matt. 4, 1-11, Jesus bliver fristet af djævelen\nSøndag den 24. februar 2. søndag i fasten Matt. 15, 21-28, Kvinde, din tro er stor\nMenighedsrådsvalg i Elev Sogn I henhold til lov om valg til menighedsråd § 16 bekendtgøres det herved, at der i forbindelse med valget tirsdag den 13. november 2012 kun er indleveret én gyldig kandidatliste. Derfor aflyses afstemningen. Følgende er valgt til menighedsrådet: Lehn Bang-Mortensen 64 år, efterlønner, uddannet diakon og plejehjemsassistent, plejehjemsleder i Aarhus kommune i 32 år, boet i Elev sogn siden 1974, medlem af Elev Menighedsråd siden 1988 formand siden 1991, dog en frivillig pause 2004-2008. Gift med Agnete 1974. Særlig indsatsområde som menighedsrådsmedlem: At vi får en sognegård. Martha Bo Almskou 48 år, uddannet jordbrugsteknikker med arbejde på Videncentret for Landbrug i Skejby. Har boet i Elev siden 1995 og været medlem af menighedsrådet siden 2000. Gift med Kim og har 2 piger. Som medlem af menighedsrådet vil jeg gerne være med til at bevare kirken, som en af de bærende kræfter og omdrejningspunkt for aktiviteter, som borgerne i Elev kan samles om. Kaja Binder Pedersen (nyvalgt) Pensionist, uddannet kontorassistent med revision som overbygning, har de sidste 14 år arbejdet på byens posthuse, har boet i Elev siden 1973, hjulpet ved FDF i 35 år, gift med Poul Erik og har 7 børnebørn. Særlig indsatsområde er at vi får en sognegård, samt at der arbejdes på at gøre noget for børn og unge her i Elev.\nKarin Paludan (nyvalgt) 20 år, student fra Risskov Gymnasium 2011, synger i Lystrup Kirkes Ungdomskor, er kirkesanger og har arbejdet i en SFO, starter på medicinstudiet på Århus Universitet til januar 2013, har altid boet i Elev og har gået i Krokodillehaven og på Elev Skole. Lars Jørgen Jensen (nyvalgt) 65 år og folkepensionist, har boet i Elev siden 1971, medlem af Elev menighedsråd fra 1976 til 1980, gift med Helene, tre voksne børn, som alle er døbt og konfirmeret i Elev kirke, mere end 40 års ansættelse i Mejeribrugets kvalitetsrådgivning og Landbrugsrådgivningen på Landscentret i Skejby. Jeg glæder mig til igen at deltage i arbejdet omkring vores kirke.\nFolkekirkeinfo Læs om programmerne på www.folkekirkeinfo.dk Folkekirkeinfo sender 30 minutters program på følgende tidspunkter: Kanal Østjylland: Fredag kl. 20.30 Søndag kl. 16.30 TV2 Østjylland: Torsdag kl. 21.00 Søndag kl. 14.00\nEvensong i Elev kirke Når julen nærmer sig, er det tid til at finde traditionerne frem. Derfor holder Elev Kirke også i 2012 Evensong, der er en engelsk gudstjenestemåde indeholdende en stor del musik og perioderelevante tekster. I år bliver det torsdag den 13. december kl. 19.30. Der vil således være mulighed for at synge med på og lytte til store, især engelske juleslagere – sunget på dansk. Ligesom sidste år deltager konfirmander med oplæsning af bibeltekster med juleindhold, og i år vil Elev Koret stå for de koncertlignende indslag. Herefter skulle julestemningen være i hus.\nBørnegudstjeneste og juletræsfest Tredje juledag, i år altså torsdag den 27. december kl. 15.00, holder Inger Bråe og Hans Boas en sjov børnegudstjeneste i Elev kirke. Vi skal opleve den forunderlige historie om den unge hyrde og hans bedstemor, som hører stjerner og engle synge i den hellige nat. Efter gudstjenesten er der hygge på Elev skole, og så skal vi ind til juletræet. Vi regner med, at julemanden igen i år vil komme og overraske børnene.\n5-års dåbsjubilæum med Ratatas Børn der blev døbt i Elev kirke for 5 år siden er inviteret til dåbsjubilæum i Elev kirke sammen med deres familie søndag den 13. januar kl. 14.00. Vi begynder i kirken med en kort og hyggelig børnegudstjeneste, der handler om dengang Jesus var 12 år gammel og blev væk for sin mor og far. Her får dåbsjubilarerne overrakt en gave fra Elev kirke. Efter gudstjenesten er der boller og saft og kaffe til alle i våbenhuset. Og så skal vi over på Elev skole og opleve børneteatret Ratatas opføre deres eventyrlige og musikalske forestilling ”Dragen i bjerget”. Ratatas består af Helle Bull Sarning, som er dukkefører, og Nils Adrian, som spiller guitar og mange andre instrumenter. Børn, som er blevet døbt i en anden kirke for 5 år siden, men som nu bor i Elev sogn, er også velkomne. Det kræver bare en tilmelding til kordegnen på tlf. 86 22 79 76 senest tirsdag den 8. januar.\nLysgudstjeneste For at minde os alle om vigtigheden af lyset i både overført og konkret betydning afholder Elev Kirke lysgudstjeneste omkring kyndelmisse på den mørkeste tid af året. Det bliver søndag den 3. februar kl. 16.00. Det er med et ønske om at lyset vil få en mere fremtrædende rolle, vi synger, lytter og tænder lys. Elev Koret synger og konfirmander læser tekster og bønner. 9\nKøb af Høvej 4 Ejendommen Høvej 4, som er nabo til Elev Kirke, har været til salg i næsten et år. Vi har i menighedsrådet haft forhandlinger om køb af ejendommen, siden ejendommen blev sat til salg. Det er med stor glæde vi kan oplyse, at det nu er lykkedes at få handlen afsluttet. Elev Kirke overtog ejendommen pr. 1. december 2012. Menighedsrådet har besluttet, at der skal opføres et sognehus. Vi har selvfølgelig undersøgt denne mulighed, inden handlen blev gennemført. De nuværende bygninger vil blive nedrevet så hurtigt som muligt efter overtagelsen. Det er med stor tilfredshed, at jeg på menighedsrådets vegne kan bringe denne oplysning, da vi i 20 år har kæmpet for, at Elev skulle have en sognegård. Det menighedsråd, der tiltræder 1. søndag i advent, går i gang med selve byggeprocessen mht. valg af arkitekt osv. På Elev Menighedsråds vegne Lehn Bang-Mortensen, formand\nSpaghettigudstjeneste Torsdag den 7. februar kl. 17.00 holder Inger Bråe og Hans Boas spaghettigudstjeneste i Elev kirke. Vi skal opleve den fantastiske historie om den barmhjertige samaritaner, som ikke kunne bringe det over sit hjerte at gå forbi den mand, som var blevet overfaldet af røvere. Efter gudstjenesten står menighedsrådet for et lækkert måltid mad i Krokodillehaven. Menuen er pasta og kødsovs. Det koster bare 10 kr. at spise med.\nKend din kirke i Elev Efter nytår vil eleverne i 3. klasse få tilbudt at gå til ”Kend din kirke” i Elev. Det er sognepræst Hans Boas, der giver juniorkonfirmanderne en introduktion til kirken. Og så bliver der selvfølgelig fortalt en masse gode bibelhistorier for børnene. Det er også skik, at vi undervejs i forløbet arrangerer en tur til Viborg. Kend din kirke starter i uge 3 og slutter i 15. Hvilken ugedag, det kommer til at foregå, kan først oplyses, når invitationerne bliver sendt ud.\nElev kirkes organist, Kasper Schou, fortæller om orglet\nKort vejledning i hvor man henvender sig, når man har brug for en kirkelig handling. Fødsler Anmeldelse sker til kordegnekontoret. Anmeldelsen skal foretages senest to dage efter fødslen. Forældrenes dåbs-, evt. vielsesattest, vedlægges. Dåb og navngivelse Kontakt kordegnen. Ved dåb opgives navn og adresse på mindst to faddere. Hvis barnet ikke skal døbes, skal navngivelsen finde sted på kordegnekontoret senest 6 måneder efter barnets fødsel, af hensyn til den offentlige registrering. Vielse Bestil tid hos kordegnen og kontakt vielseskontoret på rådhuset for at få udstedt en prøvelsesattest, som sammen med dåbsattest afleveres på kordegnekontoret. Ved dødsfald Kontakt en af sognets præster. Kirkebil Til alle gudstjenester og møder i Lystrup og Elev kan kirkebil bestilles på kordegnekontoret Redaktion\nSognemedhjælper Bitten Andersen – træffes i kirken torsdag kl. 10-12. Tlf.: 86 22 89 43 E-mail: bittenmadsen@hotmail.com Lystrup Indre Mission Henning Mikkelsen, Birkehaven 58 Tlf.: 86 22 62 57\nHans Boas, Bygaden 13 A, 86 22 92 90 (ansvh.) Christian S. Matthiesen, Hyldehaven 128, 86 22 07 87 Benny Vingborg, Abildhaven 82, 86 74 01 39\nBesøgstjenesten Birte Ammitzbøll – træffes efter aftale i Lystrup kirke. Privat tlf.: 86 23 19 10 Solvejg Østergaard, 86 74 10 40\nFDF Lystrup/Elev Henrik Rasmussen, Kirsebærhaven 10 Tlf.: 86 22 54 98 www.fdflystrupelev.dk KFUM-spejderne i Lystrup/Elsted/Elev Johannes Damsgaard-Bruhn, Oslogade 14 st. tv., 8200 Århus N Tlf.: 40 86 98 95 www.lystrupgruppe.dk Genbrugscentret Sønderskovvej 4, tlf.: 86 22 55 62 Åbningstid: Mandag-fredag 10-17, lørdag 10-14 www.lystrupgenbrug.dk Lystrup Møbel Genbrug Møgelgårdsvej 39, tlf. 86 22 62 33 Åbningstid: Mandag-fredag 10-17, lørdag 10-14\nSolveig Engelst Kærgård, Pedersmindevej 115, 86 22 73 82 Hanne Holme Villadsen, Stokbrovej 139, 86 23 04 15 Birgitte Mumm, Ørnehøjen 9, 86 22 43 34 Redaktionen påtager sig intet ansvar for ikke-bestilt stof.\nDeadline: 18. januar 2013\nKirke, du er vort Betlehem Af sognepræst Hans Boas Da min søster og hendes mand i foråret fik en lille pige, havde min far sørget for en ganske særlig barselsgave: Han havde nemlig bedt billedkunstneren Bente Gellert fra Tørsbøl ved Gråsten male et billede. Resultatet af hendes arbejde kan ses her på siden. Bente Gellert fortæller, at hun længe havde haft lyst til at male ”Julenat”, og nu syntes hun, at der var en anledning. Dette motiv skildrer jo forældrenes glæde over deres nyfødte barn, samtidig med at Guds lys, den strålende stjerne, skinner ned over barnet. Der er ingen tvivl om, at vi befinder os i en stald. I juleevangeliet fortælles der ganske enkelt om Maria, at ”hun fødte sin søn, den førstefødte, og svøbte ham og lagde ham i en krybbe.” Hele sceneriet med dyrene omkring krybben er kommet til sidenhen. Forestillingen om oksen og æslet stammer nok fra et sted i profeten Esajas’ bog (1,3): ”Oksen kender sin ejer, æslet sin herres krybbe …” Det fortælles om den hellige Frans af Assisi, at han i 1223 indstiftede julekrybben i en grotte i Greccio i Norditalien. Det er nu ikke helt rigtigt, for der findes skildringer af julekrybber, som går helt tilbage til 800-tallet. Men Frans’ julekrybbe kom til at gøre et ganske særligt indtryk, bl.a. fordi han brugte levende dyr. Frans havde fået stillet en krybbe op med en dukke, der skulle forestille Jesus barnet, og der var også både okse og æsel. På den måde ville Frans fejre Guds Søns komme til vores jord. Her gennemførte han altså en praktisk iscenesættelse af juleevangeliet. Ved midnatstid strømmede egnens befolkning sammen til julefest. Et vidne til begivenheden fortæller: ”Greccio var blevet et nyt Betlehem, skoven genlød af stemmer, klipperne svarede de syngendes røst. Alle bar tændte fakler, om krybben stod brødrene med deres kerter, skoven blev lys som den klare dag. Messen blev læst over krybben som alter, for at det guddommelige barn under brødets og vinens skikkelse selv kunne komme til stede, ligesom det legemligt og synligt havde været til stede i Betlehem.” Når vi kommer til gudstjeneste i julen, så er det jo netop for at være sammen i troen på ham, som blev lagt i krybben. Guds Ord blev menneske. Fattigt og uden stor medieståhej kom Guds Søn til jorden – men det var dog med englesang på marken:\nÆre være Gud i det højeste og på jorden! Fred til mennesker med Guds velbehag! Julegudstjenesterne har den vigtige funktion og betydning, at glæden over Guds kærlighed skal gøres kendt. Og det er ikke meningen, at vi skal holde den for os selv. Nej, den skal vi da dele med hinanden. Det gør vi gerne, og derfor strømmer folk til kirkerne i julen. Tænk engang! Det kan man da bare glæde sig over. Så kan kirken også blive vores Betlehem, ligesom Greccio den julenat, hvor Frans holdt messen var det nye Betlehem, fyldt af glade sange til Guds pris.\nTak til Birgitte Mumm!\nI mange år har Birgitte Mumm været min dygtige og frivillige medredaktør på sognebladet. Nu har hun imidlertid valgt at trække sig fra opgaven. Herfra skal lyde en stor tak til Birgitte Mumm for en fantastisk indsats – også med plakaterne!\nJeg mangler alvorligt hjælp til at redigere sognebladet fremover. Hvis du har indsigt i tekstbehandling og layout og har tid og lyst til at gøre en indsats, hører jeg gerne fra dig. Hans Boas\n2012, Sogneblad # 4\nSognebladet dækker perioden december 2012 og januar-februar 2013


Talks har fået en lettere signeringsproces med Visma Addo\nDigital underskrift fra Visma Addo gør den administrative del af arbejdet lettere hos Talks.\nI min forretning driver jeg promotion og management for en lang række af landets bedste foredragsholdere, og hver gang jeg laver en aftale med en given arrangør, så skal der sendes en kontrakt frem. Før i tiden foregik dette ved, at vi sendte kontrakten via mail og så skulle modtageren printe den ud, læse den igennem, skrive den under, scanne den ind igen og sende den retur. Med Visma Addo er denne proces gjort meget lettere for både os og for kunderne.\nVi laver minimum 400 kontrakter om året, og før Visma Addo brugte vi meget tid på at holde styr på hvor langt kontrakterne var nået i signeringsprocessen. Med Visma Addo har vi nu en udførlig log over hele processen, der gør det lettere for os at skabe et overblik over kontrakterne. Samtidig kan vi bruge loggen som et værktøj til at hjælpe kunder, der sidder fast et sted i processen. Vi kan hurtigere finde ud af, hvor kunden er gået i stå, og let guide dem videre igennem systemet.\n"Digital underskrift fra Visma Addo gør den administrative del af arbejdet lettere, så vi får mere tid til det kreative, det opsøgende og det skabende."\nHeidi Sonderup, Founder/CEO, Talks\nMere tid til at skabe værdi\nMan kan sige, at der bliver mere tid til at varetage interessen for den enkelte foredragsholder, når man effektiviserer den administrative del af vores forretning. Det er ligesom hvad hele essensen i det er for os. Jo nemmere man kan gøre den administrative del, jo mere plads bliver der til det kreative, det opsøgende og det skabende.\ncheck Vi oplever en mere effektiv signeringsproces\ncheck Vi har fået bedre overblik over de udsendte kontrakter\ncheck Vi har fået mere tid til at skabe værdi\nTalks assisterer udvalgte artister omkring liveengagementer - herunder den optimale promovering. Talks arbejder seriøst og professionelt med hver enkelt artist, altid med personligt fokus hele vejen rundt. Fra strategi til praktik.


Lisberg: Tips til 29. runde i La Liga d. 2. - 5. marts 2021 - SpilXperten\nForside » Fodbold » La Liga » Lisberg: Tips til 29. runde i La Liga d. 2. – 5. marts 2021\nLisberg: Tips til 29. runde i La Liga d. 2. – 5. marts 2021\nAf Nicolai Lisberg2. APRIL 2021 KL. 04:50\nAtlético Madrid kan mærke forfølgernes ånde i nakken, og spørger man Nicolai Lisberg, så kan den spanske top blive endnu tættere efter denne 29. spillerunde i La Liga. Her gæster Diego Simeones tropper Sevilla, mens Barcelona og Real Madrid får besøg af henholdsvis Valladolid og Eibar.\nLevante – Huesca 1 (2-1)\nEn enkelt sejr på udebane i sæsonen. Huesca er ligaens dårligste udehold, og selvom det retfærdigvis skal nævnes, at de har spillet seks af 14 kampe på fremmed græs uafgjort, så må Levante være relativt store favoritter i rundens tidlige kampe fredag aften. Hjemmeholdet tabte godt nok mod Betis inden pausen, men de har offensivt vist fin form over længere tid.\nBegge hold hører lidt til undtagelsen i La Liga, når det kommer til midterhold og bundhold, da det er to mandskaber, der gerne vil fokusere på det offensive spil, og derfor kan vi også godt se frem til en intens og interessant affære, men hvor Levantes hjemmebanefordel og bedre form alligevel bør vise sig udslagsgivende.\nAitor Fernandez er meldt klar til at vogte buret for hjemmeholdet, der omvendt må undvære Miramón og Vukcevic. Huesca er ubesejret i de seneste fem besøg til Levante og kan godt snuppe enkelt point, men jeg hælder alligevel mest til en hjemmesejr.\nGranada – Villarreal X (1-1)\nDe to tilbageværende spanske hold i Europa League får optimale forberedelser til næste uges kvartfinaler, når de spiller lørdagens tidlige kamp. Gæsterne har nu vundet to i træk, og præstationen mod Dynamo Kiev i returen i Europa League var noget af det bedste, jeg har set fra Villarreal i denne sæson, hvor defensiven ikke gav nogen som helst chancer væk, og hvor de havde langt større kontrol over kampen. Der er fortsat plads til forbedring, men formen er kraftigt opadgående, og det er også nødvendigt, hvis de vil slutte på en af de pladser, der giver adgang til næste års Europa League. Granada er kun en enkelt plads efter dem i tabellen, men forskellen er syv point, og der venter sydspanierne en kæmpe opgave torsdag, når de skal op mod Manchester United i klubbens vel nok største kamp nogensinde.\nDet ville være oplagt at satse på Villarreal-sejr, men Granada har otte sejre og tre uafgjorte i 14 hjemmekampe, hvilket gør dem til ligaens femte bedste hjemmehold, og de har fået mindsket skadesfrekvensen i truppen i landskampspausen, så det kunne meget vel ende med en af de pointdelinger, der for Villarreals vedkommende har været alt for mange af.\nFoyth er ude med karantæne hos Villarreal, der omvendt igen kan råde over Capoue, efter han har afsonet sin karantæne.\nReal Madrid – Eibar 1 (2-0)\nSelvom Real Madrid sjældent overbeviser, så er det svært at se Zidanes tropper ikke få de tre point mod et Eibar-hold, der godt nok fik 1-1 i det baskiske derby ude mod Athletic for to uger siden, men som er i tæt på frit fald efter 11 kampe i træk uden sejr.\nLandskampspausen har dog ikke været ubetinget god for holdet fra hovedstaden, for torsdag kom det frem, at Sergio Ramos er blevet skadet på ny, så ikke nok med at han er ude af lørdagens kamp, så er de kommende Champions League opgør mod Liverpool også i fare, ligesom El Clásico om en uges tid, også går hans næse forbi. Derudover er Toni Kroos, der måtte forlade den tyske landsholdslejr tidligt, fortsat tvivlsom til kampen, foruden Carvajal og Hazard, der efterhånden har misset store dele af sæsonen med diverse skader.\nOgså hos Eibar har de skadeskvaler, hvor spillere som Muto, Cote og Expósito alle forventes ude.\nReal Madrid har ført ved pausen og vundet kampen i 10 ud af 13 opgør mod Eibar, så hvis man synes oddset på en hjemmesejr er for lavt, er der mulighed for at booste det en smule uden for alvor at risikere alverden.\nLisbergs bud: 1/1 HT/FT til odds 1,95 – SPIL HER >>*\nOsasuna – Getafe X (0-0)\nNu er fodbold selvfølgelig andet end mål, og der findes heldigvis flere opfattelser af, hvad ”god” og ”rigtig” fodbold er, men Osasuna – Getafe ligner ikke et opgør, du skal se for at blive klogere på nye angrebs trends. Getafe har scoret sølle 22 mål i sæsonen, mens Osasuna svinger sig op på hele 23 af slagsen. De seneste tre kampe i træk er endt uden scoringer for Osasuna (to gange 0-0 og et 0-2-nederlag mod Barcelona), mens Getafe nærmest er gået målamok med to mål i tre kampe.\nFormen er bestemt opadgående for gæsterne, selvom det er Osasuna, der her må være små favoritter, men mest af alt ligner det et opgør uden alverdens mål mellem to hold, hvor en deling i porten ikke vil være helt skidt i forhold til bundkampen. Skal der være en 0-0 kamp i denne runde, så kunne den meget vel komme her.\nGæsterne har trioen Nyom, Damian Suárez og Jaime Mata med igen efter endt karantæne, mens Osasuna omvendt må se bort fra Moncayola, der sidder ude efter for mange advarsler.\nLisbergs bud: Under 0,5 mål til odds 5,75 – SPIL HER >>*\nAlavés – Celta Vigo 2 (1-2)\nEt enkelt point i de seneste seks kampe. Det er svært for alvor at være optimistisk på Alavés’ vegne, selvom de faktisk var tæt på et point ude mod Atlético Madrid for to uger siden, da Joselu brændte straffe kort før tid ved stillingen 0-1.\nPå nær Rodrigo Ely har de alle mand klar til denne vigtige kamp, som de gerne skulle have noget ud af, hvis de vil væk fra placeringen under stregen. Celta Vigo har omvendt en del skader, men jeg synes alligevel, at de har gode chance for at trække sig sejrrigt ud af denne kamp, eller om ikke andet slippe fra Baskerlandet med point. De to seneste indbyrdes opgør er blevet vundet i overbevisende stil med en målscore på 8-0, og Celta har hentet syv point i de seneste kampe mod bundholdene Valladolid, Huesca og Elche.\nLisbergs bud: Celta Vigo (AH 0) til odds 1,79 – SPIL HER >>*\nElche – Real Betis 2 (0-1)\nBetis fik rejst sig efter derbynederlaget, da de tog en 2-0-sejr mod Levante og dermed manifesterede sin position som Europa League bejler med deres femte sejr i de seneste seks kampe. Torsdag meldte Betis ud på twitter, at Nabil Fekir har indstillet karrieren øjeblikkeligt, da han vil hellige sig til sine heste fremover, men hvis vi nu tillader os at gå ud fra, at det er en aprilsnar, så er franskmanden nok med søndag og ganske givet som starter på venstrekanten. Betis har altså samtlige profiler klar, mens Elche er uden Lucas Boyé, efter han har raget for mange gule kort til sig.\nElche er uden sejr i 21 af de seneste 23 kampe i ligaen, og ser vi bort fra sejren mod Sevilla, der i det opgør stillede med et B-hold, så er både formen og resultaterne stærkt bekymrende, for et hold der kun har to point ned til den forkerte side af stregen.\nJeg har flere gange gennem sæsonen undervurderet Betis, men den fejl gør jeg ikke søndag, når ligaens næstdårligste hold (lige efter Eibar) blive tildelt sæsonens 14. nederlag.\nLisbergs bud: 2-tallet mål til odds 1,85 – SPIL HER >>*\nCádiz – Valencia X (1-1)\nValencia er uden sejr i 23 af deres seneste 25 udekampe i La Liga, mens Cádiz er uden sejr i ni af deres seneste ti kampe både hjemme og ude. Det vil være synd at sige, at det er to formstærke hold, der mødes søndag, og det er tæt på en modbydelig kamp at skulle spå om, da Valencia her er den stor ubekendte. Med Cádiz ved vi efterhånden, hvad vi får.\nFor hjemmeholdet kommer ud til kampen med en klar gameplan om at stå kompakt og så stase på dueller og omstillinger, mens det bliver op til Daniel Wass og holdkammeraterne at skabe kampen. Formår Valencia det, er de det bedste hold, men deres dårlige udebaneform får mig til at trække i retning af uafgjort.\nCádiz er uden Choco Lozano og Marcos Mauro, mens Valencia må undvære Jasper Cillesen, der døjer med knæproblemer.\nSevilla – Atlético Madrid X (1-1)\nDen mest interessante kamp i denne runde, og den første af mange ”finaler” for Atlético Madrid for nu at bruge en fortærsket kliché, for efter Sevilla venter opgør mod Betis, Athletic Barcelona og Real Madrid i de sidste runder af sæsonen. Der var klasseforskel, da Atlético vandt det omvendte opgør i begyndelsen af januar, men det var på et tidspunkt, hvor det gled lidt lettere for Atlético, der godt nok vandt i senest runde, men kun takket være en redning på straffespark fra Oblak i de sidste minutter.\nAt være Atlético-tilhænger er at lide, og meget tyder på, at de kommer til at lide helt indtil det sidste, hvis de skal sikre sig det første mesterskab siden 2014, for Real Madrid og i særdeleshed Barcelona kommer buldrende.\nSevilla har fået rettet op på en hård februar og marts måned, hvor pokalen og Champions League blev overstået i løbet af få dage, og Julen Lopetegui kan råde over samtlige spillere til kampen, mens Diego Simeone muligvis må se bort fra Joao Felix, mens Carrasco er ude grundet karantæne.\nEn taktisk interessant affære i vente, hvor det bliver små marginaler, der bliver afgørende i opgøret mellem de to hold, der rent statistisk set har de bedste defensiver i ligaen.\nBarcelona – Real Valladolid 1 (3-0)\nLa Ligas bedst spillende hold netop nu, og som inden landskampspausen virkede ustoppelige. 6-1-sejren på den ellers notoriske svære udebane i San Sebastian var en manifestation og en opvisning i offensiv fodbold. Særligt imponerende var det at se Barcelona presspil gennem hele kampen, og hvordan de kampen igennem jagtede flere mål. Aggressiviteten er kommet tilbage hos Barcelona, og derfor er spørgsmålet også kun, hvor stort de vinder over Real Valladolid.\nLandskampspausen har måske brudt rytmen en smule, men ikke nok til at den form vi efterhånden har set catalanerne har bygget op gennem månederne, alene af den grund forsvinder.\nSiden Valladolid rykkede op i La Liga, ha de to hold mødt hinanden fem gange, og det er endt med fem sejre til Barcelona og en målscore på 11-1. Gæsternes chancer for at levere en overraskelse er forsvindende små, og de er ikke blevet større af, at der er udbrudt corona i truppen, hvorfor de potentielt må undvære helt op til ti spillere.\nOrellana er ude med karantæne efter for mange gule kort, mens Herrero, Kike Pérez, Luis Pérez, Jiménez og Fernández alle er ramt af corona. Hos Barcelona er Piqué tvivlsom, men de har efterhånden fået godt styr på det defensivt, og mod en relativ tandløs offensiv kommer de ikke i problemer.\nValladolid kommer til Camp Nou for at grave sig dybt ned, og Barcelonas pasningsspil og fart i angrebsspillet skal stå sin prøve, men en sejr kommer ikke i fare.\nLisbergs bud: Barcelona -1,5 (AH) til odds 1,40 – SPIL HER >>*\nDe to klubber mødes søndag i pokalfinalen og spiller først deres ligaduel onsdag aften. Optakt til den kamp kommer mandag.


Java PathFinder er filendelser - FileDesc.com\nHjem » Java PathFinder filer\nPå denne side kan du finde en liste over filendelser forbundet med Java PathFinder ansøgning.\nDer er i øjeblikket 1 filendelse(r) i forbindelse med Java PathFinder ansøgning i vores database.\nJava PathFinder er i stand til at åbne de filtyper, der er anført nedenfor. Konvertering mellem filtyper nedenstående er også muligt ved hjælp af Java PathFinder. Du kan finde mere information om det i ansøgningen manual.\nDu kan finde systemkravene til Java PathFinder ansøgning om programmets hjemmeside og programmets manual. Hvis du ikke er sikker på, at dit system opfylder disse krav, så konsultere hjælp fra en professionel!\nJava PathFinder hjemmeside\n« Java Hershey Font Editor\nJava Runtime Environment »


Gør det selv lys på den nemme måde! - Beslagsmanden\nMøbelbelysning er en moderne og stilfuld måde at få mere lys ind i hjemmet. Integreret lys er funktionelt, pænt og giver den manglende belysning til steder hvor den almindelige belysning ikke kan nå hen. Med det simple og innovative lyssystem Häfele Loox har det aldrig været lettere selv at montere og installere integreret lys i hjemmet.\nViser 1 - 24 ud af 195 varer\nBøjlestangsholder til bøjlestang/profil 5105 - 3 skruehuller\nLedning til Loox USB-oplader - 12V\nLedning til Loox USB-oplader\nLoox LED-bånd ledning - 24V - 8 mm\nLedning til Häfele Loox5 LED-bånd 24V - til 8 mm\nLoox oplader ESC 2001 - 12V - kvadratisk\nUSB oplader - kvadratisk\nLoox oplader ESC 2001 - 12V - rund\nLoox5 LED-bånd 3045 - 24V - 9,6 W/m\n5 meter. Båndbredde: 8 mm\nLoox LED-bånd adapter - 12V\nAdapter til Häfele Loox5 LED-bånd 12V.\nLoox LED spot 3038 - 24V - 3 W\nFås i sølvfarvet, stålfarvet eller forkromet poleret.\nHäfele Loox5 forlængerledning 24 V. Fås i 3 længder\nLoox profil 4107 - aluminium - til båndbredde 5 mm eller...\nProfil til linse front\nLinse front til Loox profil\nLoox5 LED-bånd 2065 - 12V - 4,8 W/m\nEndekappe til Loox profil 2190\nFås i sølvfarvet\nHäfele Loox5 Netdel til 24 V LED-lys\nLoox profil 2190 - aluminium - til båndbredde 10 mm\nProfil til 10 mm LED-bånd.\nLoox LED-bånd ledning - 12V - 8 mm\nLedning til Häfele Loox5 LED-bånd 12V - til 8 mm\nLoox profil 2102 - aluminium - til båndbredde 8 mm\nProfil til 8 mm LED-bånd. Fås i sort, stålfarvet eller sølvfarvet\nLoox profil 1103 - aluminium - til båndbredde 8 mm\nProfil til 8 mm LED-bånd. Fås i sort eller sølvfarvet\nHäfele Loox er et enkelt og brugervenligt lyssystem, som er bygget op omkring det smarte plug-and-play system. Plug-and-play systemet gør det nemt og enkelt for dig at sammensætte et lysstem lige efter dine ønsker. Systemet består af en netdel og talrige komponenter som sammensættes ved hjælp af små stik. De enkle komponenter kan let mixes på kryds og tværs, og sammensættes lige efter dine behov.\nDet innovative LED-lyssystem Loox fra Häfele er nemt og enkelt at sammensætte takket være det smarte plug-and-play, som kan bruges af alle. Häfele Loox består af talrige komponenter som kan sammensættes lige efter dine ønsker. Du finder både spot, lamper, LED-bånd, kontakter og meget andet smart tilbehør, som alt sammen blot skal tilsluttes til netdele ved hjælp af de små tilslutningsstik.\nHäfele Loox kan bruges alle, også personer som ikke har stor teknisk viden inden for belysning. Häfele Loox er lige så enkelt at bruge og sammensætte, som det er at sætte sin oplader i stikkontakten.\nHäfele Loox er designet og udviklet på baggrund af tusindvis af timers forskning indenfor møbelbelysning. Produkterne er udviklet i Tyskland, og er noget af det bedste integreret belysning på marked. Alle Häfele Loox komponenter er produceret i topkvalitet med design og funktionalitet for øje. Häfele Loox var oprindeligt produceret til erhvervsbrug, men hos Beslagsmanden har du nu mulighed for at købe det lækre Häfele Loox lys.


Skau & Co.: 06/01/2013 - 07/01/2013\nsøndag den 30. juni 2013\nEt års hemmeligholdelse\nDa jeg sidste år var til uldfestival i Saltum, gik turen også forbi Garnudsalg i Gug, hvorfra jeg hjembragte den blødeste tynde, tynde lammeuld.\nDet er løgn, da jeg dengang skrev, at jeg ikke vidste hvad det skulle bruges til. Faktisk havde jeg en hel klar plan med købet. Garnet skulle omformes til en hættetrøje til Anders, men da han også læser med, snød jeg lidt og gav udtryk for noget andet.\nJeg ville helt vildt gerne strikke ham en hættetrøje efter målene på yndlingen, der er en helt almindelig en af slagsen, syet i en fed isoli og med tryk, der falder i Anders' smag. Jeg ville helt vildt gerne strikke og færdiggøre uden han vidste noget. Jeg ville helt vildt gerne overraske.\nJeg kom ret hurtigt i gang. Med dobbelt tråd og tynde pinde. Meget tynde pinde. Jeg vidste det ville blive et langvarrigt projekt, men jeg havde ikke travlt, og der var ingen udløbsdato på færdiggørelsen. Han skulle bare have den en eller anden dag. Ikke til nogen speciel anledning, egentlig helst bare fordi.\nSådan et hemmeligt projekt er nødt til at være gemt af vejen, når der ikke strikkes på det. Også når der strikkes på det. Det kan godt give lidt koordineringsvanskeligheder i forhold til hvornår der egentlig kan strikkes.\nDa vinteren nærmede sig og lyset forsvandt, blev det sværere og sværere at se hvad jeg strikkede. For selvom garnet ikke er sort, er det mørkt og de mange snoninger og ret- og vrangmasker jeg havde tegnet ind i mønstret krævede overblik.\nTil sidst stoppede jeg med at strikke. Havde posen med starten liggende skjult bag sofaen og endte ganske simpelt med at glemme den lå der. Så kan det godt tage lang tid at blive færdig.\nEngang i løbet af marts fik jeg fundet den frem igen. Støvede den af og startede stille op igen. Jeg var sikker på det ville tage år, inden jeg blev færdig. Lige indtil jeg fik ideen at udnævne den til mødestrik. Så skete der pludselig noget. Den lille pose, hvis indhold efterhånden voksede sig større og større, lå konstant i min cykelkurv, og mange gange var jeg bange for at Anders skulle finde den.\nDet gjorde han aldrig. Det endte med at vise sig, at han ingen anelse havde. Ikke engang da jeg en weekendmorgen nærmest råbte af ham og jagede ham ud af stuen, da jeg troede mig sikker på at være alene, for jeg vidste (troede jeg vidste) han ville sove længe. Han havde bare fortrukket og tænkt at det var mærkeligt så hysterisk jeg pludselig var.\nUd over at strikke på tynde pinde, skulle der selvfølgelig også snoninger til. Anders er lig med snoninger. Anders er vild med snoninger. Jeg kunne ikke overskue tynde pinde og et heldækkende snoningsmønster, så jeg tegnede en bred snoning til midt bag og midt på ærmerne, opfandt noget der kunne gå som halvdelen langs forkanterne og lagde den oveni et lille ret/vrang fletmønster.\nJeg har aldrig klippet i strik. Det virkede som en godt projekt at prøve klipning i strik af på. Måske skulle jeg have lavet en prøve, men det havde jeg ikke tid til. Da enden var nær var jeg så tæt på vores tiårsdag, at den først tanke om at aflevere uden anledning forsvandt. Altså var der ikke tid til de store overvejelser.\nJeg strikkede rundt hele vejen op. Også i ærmegabene. Da jeg samlede op til hætten, fortsatte jeg rundstrikken. Inden jeg klippede strikkede jeg kanterne langs forkanterne, så jeg kunne folde og sy kanten om afklippet med det samme.\nI ærmerne havde jeg nok masker til at kunne folde det klippede hen over isyningen af ærmerne.\nDet er ikke sidste gang jeg har klippet. Jeg tør godt en anden gang.\nJeg pakkede ind og gav ham den sidste fredag. Han blev ikke alene glad, han blev overrasket, målløs og meget, meget bevæget.\nMed den reaktion gør jeg det gerne igen.\nDesign: One of a kind hættetrøje til Anders med snoninger og fletmønster. Tegnet, regnet og beregnet af Pernille Skau Nørgaard.\nGarn: Tynd lambswool fra Garnudsalg.\nDet færdige trøje vejer 290 gram. Det er lidt vildt, synes jeg.\nPinde: 2½ mm til kanter og 3 mm til resten.\nStørrelse: Cirkamål efter yndlingshættetrøjen. Den kunne godt have været lidt større, så jeg satser på at hive lidt i den næste gang den skal vaskes.\nBemærkninger: Det har været en kæmpe udfordring.\nIkke alene de tynde pinde, men også det uoverskuelige i projektet.\nJeg har klippet i strik for første gang. Det var slet ikke så gruopvækkende grænseoverskridende som jeg havde frygtet.\nSelve strikken var der ikke mange ben i. Drejet rib i kanterne. Ret, vrang og snoninger for resten.\nJeg kan se den gerne giver sig i halskanten, så inden han for alvor tager den i brug, skal jeg lige sat et bånd langs hals- og skulderkanter.\nHar du lyst til at se flere billeder af trøjen, kan de ses lige her på Ravelry.\nkl. 21.07 21 kommentarer:\nGemt i Anders, Faktaboks, Fryd, strik\nNår man er for lang til at ligge på een stol...\nkl. 18.59 1 kommentar:\nGemt i Killinger og katte\n... Trods de manglende planer.\nSolen er ved at stikke hovedet frem mellem skyerne, efter at have gemt sig de sidste dage. Det gør godt, liver op og kræver mørke briller med UV-index.\nBettina har lejet en hytte et sted på Fyn. Hun skal have skiftende gæster, men også mellemrum uden nogen. Med plads i skemaet, spurgte hun om ikke Emilie og jeg havde lyst til at være blandt gæsterne. Bare et par dage eller tre.\nDet vil vi gerne. Hellere end gerne. Emilie glæder sig til poolen. Jeg glæder mig til selskabet. Vi glæder os begge to til ferie hjemmefra. Anders glæder sig til det meste af fire dagen uden den tøsede del af lejlighedsbefolkningen.\nRen win win.\nSå vi pakker. Vasker, stryger og overvejer hvad der er vigtigst at tage med.\nNår mogendagen har fået øjne, solen er stået op og dagen er godt i gang, tager vi af sted. Billetten er printet, bestemmelsesstedet er Odense, hvor vi bliver hentet. Og inden vi skal mod hytte, vand og noget med en havn, er der vist nok en garnbutik eller to, der skal kigges nærmere på.\nkl. 18.08 4 kommentarer:\nGemt i Emilie, ferie, Mig\nFlere til samlingen\nMens jeg har nusset katte, har de næste knapper til samlingen fundet vej.\nStore fine knapper af træ med malede blomster, graverede blomster og fine snittede træer.\nEn krydsfinerplade har lagt ryg til en flok hjerter i mange farver og endelig kom de fine metalknapper med filigranmønstrede blomster.\nJeg var i tvivl om det var metal - eller måske plastik. Ligesom jeg også er i tvivl om en anden af bestillingerne. Men den er ikke kommet endnu - og kommer tid, kommer viden.\nJeg mangler stadig en opbevaringsmulighed. Pludselig finder jeg den. Jeg leder ikke. Igen - kommer tid, kommer råd.\n... På vej tilbage til katte, der skal nusses.\nkl. 16.32 2 kommentarer:\nGemt i Fryd\nlørdag den 29. juni 2013\nSå fik vi lov at låne igen\nDe er godt nok vokset, siden de var her sidst. Hankatten til lidt over dobbelt størrelse, hunkatten noget mindre. Men ellers er det de samme. Samme temperament, samme indstilling, samme måde at agere.\nIngen af dem er specielt samarbejdsvillige i forhold til kamera og fotografier. Heldigvis skal de ikke hjem endnu, så jeg har stadig mulighed for at skyde løs.\nLøvekatten Stalin, er totalt uden hæmninger. Smider sig spindende i alt og alting. Tror verden er til for ham, og han er kongen. Han er vild og voldsom, med tunge trin og uden den store påpasselighed for andres ting. Det er ham, der højlydt gør opmærksom på sig selv, ham der går forrest og ham der ikke altid er helt velkoordineret.\nHan har klørene fremme, og sætter dem gerne i alt med den mindste smule bevægelse. Han kan hurtigt føle sig overset og sørger gerne for at være i centrum. Med pelsen stående til alle sider og sin store buskede hale hvirvler han gennem rummene og forlanger total underkastelse det ene øjeblik, mens han det andet er den lækreste, blødeste og mest sociale kat.\nDet var også ham, der på et splitsekundt havde vilket sig ind i både min kjole og mit strikketøj.\nDen lille fine røde Naya er omvendt reserveret. Hun tjekker tingene ud, undersøger og giver ikke sit hjerte til hvem som helst. Hun ligger sig gerne på lur, et sted hvor hun kan overskue det hele og har overblikket.\nHendes pels er de skønneste røde silkebløde striber. Hun vil ikke tages op, men kommer hun selv, er hun overgiven og kælen. Hun ligger gerne i ske. Hun slås gerne, men med en blidhed og ynde, der betyder at hænder ender uden kradse- og bidemærker.\nHun er sin egen. Hun er adræt og kommer trods sin mindre størrelse højere op end storebror, der til gengæld er god til se ud som om han er ligeglad - når han må opgive.\nDe er ikke fyldt et år endnu. Der er stadig meget killingeleg tilbage i dem, og mens de det ene øjeblik ligger og sover, går den vilde jagt det næste.\nDet er hyggeligt at have dem på besøg. Det er også dejligt at vide, at de skal hjem engang i morgen.\nkl. 15.26 2 kommentarer:\nFerie, ferie, ferie\nFerien er skudt i gang. Med maner.\nEleverne helt efter bogen, med fællessamliing og sommerferiesangen.\nLærerne med den årlige sommerfest, der starter længe før vi andre er færdige med at have børn. Da jeg gik var stemningen god, og smilene glade.\nOg os med hygge, mad og samling af alle afdelinger, når de sidste børn er gået.\nDen nye skoleleder mødte efter opfordring op og ønskede god sommer - for som Berit sagde til ham; det gjorde AnneMarie altid. Og som han sagde; nogle traditioner er gode at holde fast i.\nVi sagde ikke bare god ferie, vi sagde også farvel til de unge, der har hjulpet i forbindelse med alle de nye førskolebørn, der startede i maj, og vi sagde farvel til Louise, der skal på barsel og havde sidste dag i går.\nVi spiste god mad, og blev enige om, at vi hos os godt kunne overveje en catering virksomhed ved siden af pædagogikken. Vi hyggede og kunne være blevet ved meget længere. Nogen gjorde sikkert også, men jeg havde gæster hjemme og en cykel, der skulle trækkes.\nJeg sagde god ferie, satte musikken for ørene og gik hjem, mens tonerne fra sommerferiesangen klingede i det fjerne.\nSlap nu af, du har fri,\nOg syng en glad melodi.\nOp mod solen ler vi,\nDen skal skinne til ferien er forbi.\nkl. 12.56 Ingen kommentarer:\nGemt i ferie\nfredag den 28. juni 2013\nHam der Murphy...\nHam... eller hans lov...er jeg bestemt ikke gode venner med!\nUngersvenden ringede i går. Om vi mon kunne passe kattene i weekenden. Det skulle ikke være noget problem, mente jeg, hvorefter en undersøgelse af hvem der var hjemme hvornår gik i gang.\nJeg havde hverken kattemad eller kattegrus på lager, til gengæld kom jeg i tanke om baljen, jeg brugte til badekar da ungerne var små, og som i mange år har henslæbt tilværelsen i kælderen. Sådan en balje kan godt bruges som kattebakke i en snæver vending.\nSkolernes sidste skoledag betyder tidlig fri - og tidlig åbent i SFO. Altså tidlige mødetider for mig.\nJeg planlagde stramt. Tænkte at hvis jeg bare stod oppe i Centret kolkken ni, når SuperBest åbner, kunne jeg sagtens nå at hente katttemad og katttegrus, nå hjem igen og videre ud til skolen.\nJeg var der også. Lige lidt over ni. Fandt kattegrus, kattemad og frosne kammuslinger - for katte skal også forkæles når de ikke er hjemme. Jeg stod i kø, jeg lagde varerne op på båndet og var sådan set klar til at komme videre.\nLige indtil det gik op for mig, at min pung lå derhjemme.\nTilbage med varerne. Tilbage til cyklen. Tilbage til hjemme, op ad trappen, hente pung og så omvendt den anden vej. Bare med den forskel at nu havde jeg knap så god tid. Faktisk overhovedet ikke tid.\nJeg skyndte mig hjem. Hældte grus i baljen, mad i skåle og kammuslinger i køleskabet, før jeg smed idste i kurven, greb samme kurv og løb ud af døren igen. Nede ved cyklen gik det op for mig, at arbejdsnøglerne ikke var mellem det sidste jeg smed ned i kurven.\nJeg nåede lige præcis to trediedele af vejen mod skolen, da min cykel punkterede...\nResten af dagen har været skøn.\nkl. 21.18 Ingen kommentarer:\nGemt i Hverdagen, Killinger og katte, Sjov\ntorsdag den 27. juni 2013\nDer skulle godt nok en lang stige til\nInden jeg tager på arbejde, pakker jeg min kurv, henter cyklen i kælderen og kører mod Vanløse og min mor. Vi mødes ofte i formiddagstimerne. Der har vi begge tid.\nHos min mor slår jeg mig ned ved det solide, hyggelige spisebord, der sjældent rummer meget plads til spisning, men i stedet rummer alle min mors vigtige papirer, spændende artikler og det nyeste kreative projekt.\nJeg finder mit strikketøj og mens vi drikker the, deler vi oplevelser siden sidst vi sås, tanker, ideer og hjælper, hvor der skal hjælpes skal med igangværende projekter, computerproblemer eller andet.\nInden jeg kører igen spiser vi frokost, og jeg er klar til en af de lange arbejdsdage.\nI dag gik vi ikke direkte mod spisebordet. I dag måtte vi lige en tur ud i køkkenet, åbne døren til altanen og med delvis skælven, delvis nydelse se en mand i arbejde højt til vejrs.\nI Naboejendommens have står nogle store birketræer. De skygger, specielt for de nederste etager. De skygger ikke for min mor, men hun har i mange år nydt synet. Nu skal de væk, og en skovhugger - eller hvad sådan en hedder - var da jeg kom allerede godt i gang. Mange grene lå allerede på jorden, under den nu temmelig bare stamme.\nDet er beundringsværdigt at se en proffesionel i arbejde. Det gik stærkt. Og præcist. Intet var overladt til tilfældighederne, og selvom vi efterhånden fortrak til stuen, måtet vi lige ud og kigge et par gange undervejs.\nDa jeg var klar til den videre færd, var alle grene forvandlet til flis, stammen skåret op i passende stykker og manden i gang med fra gadehøjde at undersøge det næste træ.\nPå spørgsmålet kunne han melde at det også skulle ned. Min mor nåede lige at ærgre sig over faldet af de smukke størrelser, før manden fortalte, at nummer to træ synes han ikke var særlig smukt. Nogen havde tydeligvis skåret toppen af engang. Det var han ikke imponeret over.\nMin mor vidste hvorfor. Den historie imponerede ham ikke på nogen måde.\nDer var nemlig for år tilbage et fuglepar, der havde bygget rede i det høje træ. De larmede. så naboerne næsten ikke kunne holde det ud. Hvordan naboerne nåede helt op til toppen, melder historien ikke, men hvorom alting er, savede nogen toppen med reden af, og fuglelarmen forstummede.\nJeg kan vagt huske historien. Jeg husker også noget om, at det ikke var en specielt velset handling. Skovhuggermanden var tilsyneladende enig i det sidste. Ikke så meget for fuglenes skyld som for træets.\nHan sagde det ikke, men jeg fik indtrykket af, at nok fælder han træer, men han har også stor respekt for dem, og de skal behandles med værdighed.\nkl. 19.56 3 kommentarer:\nGemt i Familien, Hverdagen, Oplevelser\nHeldigvis er der lys i kælderen\nTorsdag har potentiale til at blive temmelig langtrukken. Torsdag har ungerne sent fri, og der er meget tid til at tørre computerskærme og skære agurker.\nTorsdag er som regel dagen, hvor fryseren kan fyldes op, hvor der kan gøres klar og ordnes alt det, der ikke ellers er tid til. Men en torsdag lige inden sommerferien er der ikke meget tilbage at ordne, ingen grund til at fylde fryseren og formentlig heller ikke mange besøgende, når de engang får fri.\nSå er det godt med nye opgaver. Godt med gode ideer, der pludselig opstår. For hvorfor skal computerne egentlig stå lige der hvor store drengefødder har det med at sparke. Hvorfor skal den sårbare hardware være lige der, hvor pilfingrede præteenagefingre har det med at skille ad. Hvorfor egentlig?\nNu kan torsdag pludselig blive dagen, hvor jeg skal have den søde pedel til at lukke mig ned i kælderens skatkammer af gamle skolepulte og andre hengemte ubrugte ting og sager. Dagen hvor jeg skal på jagt efter en reol, der kan bruges til selve computerne. En åben en af slagsen, så der bliver plads til luftcirkulation.\nSå vil chefen gerne være den, der bestiller forlængerledninger, så mus, skærm og tastatur kan få hul igennem til det allerhelligste.\nOg kan jeg ikke finde en reol og måske endda en spand maling, kan jeg altid sætte mig med feriejobbet at rydde op i de samme computere, så en ny årgang kan starte med nye downloads af alskens umuligheder.\nEller i hvert fald kan forsøge. Den der administratorkonto, der betyder at jeg skal give lov, inden download, var ikke den værste ide vi nogensinde fik.\nMåske bliver der også tid til lidt strik.\nkl. 09.31 2 kommentarer:\nGemt i Hverdagen\nonsdag den 26. juni 2013\nDen nyeste luksus\nJeg plejer at være håbløst bagud, når nyt rammer verden. Jeg er ikke sådan en, der altid har det nyeste, og generelt passer det mig fint. Faktisk har jeg tit brug for at se an, tænke over og måske endda vænne mig til tanken, før nyt finder indpas hos mig.\nI hvert fald så længe det er materielt. Min chef har mere end en gang rost mig for fleksibilitet og omstillingsparathed.\nMen denne gang er jeg måske slet ikke så langt bagud. Denne gang, har jeg muligvis opdaget noget inden mange andre. Ikke inden alle andre, for der er helt sikkert nogen, for hvem det er gammelt nyt. Men det er under alle omstændigheder nyt nok til at damen i butikken kun havde fået en prøve hjem, da jeg engang i sidste uge var forbi, men bestemt mente at kunne bestille hjem.\nDet kunne hun. I dag kunne jeg lægge vejen om Vanløse på vejen hjem og hente det nyeste skud på stammen af Clovers hælkenåle. Amour Crochet Hooks. Jeg har kun købt den ene, jeg bruger lige nu. For de er godt nok dyre. Men - vil jeg påstå - prisen værd.\nJeg har prøvet. Og sammenlignet. Der er ingen tvivl om, at de gamle fantastiske hæklenåle med de gule skafter fra samme firma er helt igennem gode at holde på. Jeg har været rigtig glad for dem, og endda fået kolleger til at bruge dem. Men de her. Hold da op.\nDet er hårdt at hækle de turkise bobler til Emilies lille computer. Det er stadig hårdt med den nye nål, men også meget, meget rarere for hånd og fingre.\nNålen ligger godt i hånden. Håndtaget føles blødt, uden at give efter. Selve nålen er lidt længere end den gamle udgave. Hvorvidt det har nogen effekt, har jeg svært ved at vurdere.\nMen jeg er overbevist. Jeg skal have nogle flere.\nJeg synes lige jeg vil tilføje, at ingen har sponsoreret eller bedt mig om at skrive indlægget her. Jeg har selv betalt min nye hæklenål. Jeg er bare vildt imponeret over det lille stykke værktøj, og har en voldsom lyst til at dele min glæde.\nkl. 18.54 2 kommentarer:\nGemt i Glæde, Hækle\nOm lidt pakker jeg mig sammen og kører ud i livet\nOnsdag er personalemødedag. Onsdag er tidlig mødetid.\nOnsdag er midt i ugen og onsdag er ikke langt fra fredag og ferie.\nOnsdag er kold og giver mulighed for sjaler og varme fra uld.\nOnsdag er hyggelige morgentimer og en smule stress for dem, der skal tidligere af sted end mig.\nOnsdag er indtil nu stille. Onsdag kunne potentielt blive mere larm.\nOnsdag er grå og overskyet og med udsigt til regn.\nOnsdag kridter jeg skoene, lader hånt om vejret og beslutter på stedet at dagen bliver god.\nOnsdag har jeg tørt tøj hjemme, hvis nu...\nkl. 09.02 Ingen kommentarer:\nGemt i Her og nu, Hverdagen\ntirsdag den 25. juni 2013\nSom om jeg kunne vente\nDet er ikke fordi jeg ikke har noget strik i gang.\nDet er heller ikke fordi jeg ikke kunne finde på andet.\nMen det er sommer, og tungt strik af uld med lange ærmer er bare alt for varmt at strikke. Også selvom solen forsvandt. Og der stod en kasse fyldt med nyt, og i mine øjne jomfrueligt, strømpegarn under sengen.\nIkke ti vilde heste (som en intern joke engang fik en hel aften til at gå med) kunne holde mig fra den kasse.\nAnders fik lov at vælge. Mest fordi Emilie helt alene tog en beslutning og valgte sidst, og Anders aldrig havde overvejet muligheden, og med det mest forbigåede udtryk i ansigtet udbrød: Må man det?\nSå han valgte. Og Emilie valgte med. Selvfølgelig. Hun kunne slet ikke lade være. Men nu havde jeg besluttet at det var Anders der skulle vælge, så kompromiset blev at han skulle vælge mest.\nInden jeg så mig om lå der fem fine bunker i fine afstemte farver klar og parat til sammenstrik og varme til fødderne.\nMeget bedre end tunge uldprojekter med lange ærmer.\nSagde jeg, jeg ér gået i gang.\nkl. 23.15 4 kommentarer:\nGemt i Anders, Emilie, garn, strik\nJeg blev inviteret ud. Til god mad, snak, hygge og et enkelt stykke chokolade.\nDet gjorde godt.\nInden himlen blev alt for mørk, pakkede jeg sammen og kørte hjem.\nMit kamera kan langt fra indfange, men hvis man nu forestiller sig dobbelt skønhed...\nEller måske trippel!\nkl. 22.43 2 kommentarer:\nGemt i Fryd, Naturen\nTirsdag med overskyet og mulighed for sjalsovertræk\nDer er lagt op til en lang dag.\nEmilie skal have den sidste HPV-vaccine. Hun synes de gør ondt, så jeg har lovet at tage med og holde i hånd.\nVi har fået en tid i frokostpausen. Lægen bor tæt ved skolen, så det er nemt at komme tilbage. Det er også nemt for mig at komme på arbejde, selvom jeg så ender med at møde i omegnen af en time for tidligt.\nJeg kunne køre hjem, smække benene op et kvarter og køre igen. Hvem gider det. Så hellere brygge en kande the og finde et stille hjørne, inden dagen for alvor går i gang.\nSiden skal jeg videre, inden jeg engang i aften ender hjemme igen.\nDer er lagt op til en lang dag. Men også en dejlig dag.\nkl. 10.46 2 kommentarer:\nGemt i Emilie, Her og nu, Mig\nmandag den 24. juni 2013\nDet færdige sjal\nJeg blev færdig i aftes og har haft det liggende i stræk natten over.\nDet er et stort sjal. Et vingefang på hundrede og tooghalvfjerds centimeter og en højde på treogfirs.\nJeg kommer til at elske det sjal. Blødt og varmt og med et superhyggeligt mønster. Og så i farver. Jeg er generelt ikke god til at strikke med flere farver, med mindre det er strømper. Men det her kan jeg rigtig godt lide.\nJeg prøvede endda at tage det på i dag. Det var for varmt. Jeg måtte tage det af igen. Jeg kan næsten glæde mig til de lavere temeperaturer meteologerne har truet med de kommende dage. Også kun næsten.\nOm ikke andet kan det helt sikkert lune, når sommeraftenen sætter ind.\nEt forsøg på Emilie som model virkede ikke rigtigt. Hun gad i virkeligheden ikke. Mente hun døde med al den varme om halsen. Da det kom af gad hun måske alligevel godt. Havde allerede glemt hvor varmt det var at have på. Jeg opgav. Håbede på de første billeder blev til noget. Og forsatte uden model.\nSidste års flirt med mystery shawls lærte mig at ikke alt er lige godt. At det er vigtigt at se hvad designeren hidtil har lavet, og at det er vigtigt at læse de få oplysninger, der findes inden. Det lærte mig også at jeg ikke er specielt vild med måneformede sjaler. At jeg ikke kan lide når et sjal bliver aflukket over den øverste kant. Og nogle andre detaljer, som jeg nu ved jeg skal gå udenom.\nKirsten Kapurs oplysninger inden projektet her tog sin start gav mig tro på at formen var i orden. Men jeg var lidt skeptisk med farverne. At der skulle hele tre til. Jeg satsede. Det var et godt sats. Et sats jeg aldrig havde taget, hvis ikke jeg på forhånd vidste at Kirsten Kapurs sjaler som oftest er smukke. Hun har lavet nogle få jeg ikke bryder mig specielt om, men som oftest...\nJeg tør godt igen. Faktisk så godt, at jeg starter endnu et mysterium næste lørdag. Denne gang er det Erica Jackofsky, som var mellem sidste års udfordringer. Jeg strikkede Fantasia. Endda to gange, for jeg lovede Anja at strikke til hende også, og hun faldt for designet i det første.\nLige som Kirsten Kapurs gennemførte opskrifter var Erica Jackofskys også gennemarbejdet og en stor fornøjelse at strikke. Derfor tør jeg godt igen. Og er spændt på hvor jeg nu skal hen.\nDesign: TTL Mystery Shawl 2013 af Kisten Kapur.\nGarn: Shilasdair Luxury i farverne Blaeberry. Summer Loch og Moss.\nGarnet var en fornøjelse af strikke med, og bestemt noget jeg kunne få lyst til at kaste mig over igen.\nDet færdige sjal vejer 157 gram. Fordelt med ca 36 gram, 42 gram og 79 gram for farve A, B og C.\nPinde: 4 mm.\nStørrelse: Der findes kun en størrelse. som endte pænt stort.\nVingefang: 172 cm. Højde: 83 cm.\nBemærkninger: Det har været en fornøjelse at strikke.\nSamtidig fik jeg genopfrisket hvor stor effekt farver har på hinanden. Det er utroligt hvordan et enkelt farveskift kan ændre alt.\nEn del af Mysterystrikken er at dele sine fremkomster med resten af den strikkende gruppe. Det er altid sjovt at se hvordan andre griber opgaven an og i det her tilfælde andres farvesammensætninger. Der var mange. Mange farver jeg aldrig selv ville have fundet på at sætte sammen, men som blev aldeles betagende. Der var også farvesammensætninger, jeg ikke bryder mig specielt om.\nOg så var der dem, der strikkede af nærmest identiske farver, men med forskellige placeringer af farverne. Det er vildt hvor meget det kan ændre hele det samlede billede.\nHar du lyst til at se flere billeder af sjalet, kan de ses lige her på Ravelry.\nkl. 23.07 8 kommentarer:\nGemt i Faktaboks, Mystery, sjaler, strik\nJeg er fyldt 46 år, er mor til to voksne børn, kreativ håndarbejdslærer, arbejder som pædagog, strikker, hækler, læser, syr, broderer, fletter og en masse andre sjove ting.\nAltanen amio Anders At leve er at lære Berlin Blog Blogleg Bornholm Broderi bybilledet Citater Computer Daniel DIY Emilie Faktaboks Familien Fastelavn ferie Film Fotokalender Fridoline Fryd fødselsdag garn gaver Glæde Göteborg Hamborg harme Haven Hjem kære Hjem Hobby Hverdagen Hygge Hækle Jul kaffe Killinger og katte knipling Knitwork Kultur lejrskole Livsnyderi Løbbinding Macrosjov Maleri Marked Maskinstrik Mig Motion Mystery Naturen Oplevelser Opskrift Ordblindhed Papirfoldning Paris patchwork Perler Piv Plantefarve Rober Roskilde Festival Saks og papir Sille sjaler Sjov Skilsmisse skole Sommerhus spise Stemninger strik Sverige Syning tanker The beekepers Quilt Traditioner Tunesisk hækling Tæpper Undren vægmaleri Warhammer Yarnalong\nTirsdag med overskyet og mulighed for sjalsovertræ...\nEn flok Københavnerbørn på afveje\nJeg føler mig vildt rig\nI eget tempo\nJeg får stadig sommerfugle i maven\nStarten på en knappesamling\nFodbold, regnvejr og grillede pølser\nOg så var dagen forsvundet\nHvordan det ene ofte fører det andet med sig\nGodt jeg ikke lider af mareridt om monstre under s...\nLængere væk er hun så alligevel ikke\nTidligere end tidligt\nJeg er en frossenpind\nStrik i dejligt selskab\nVejret holdt, og grillen var varm\nEn lille smule hver dag rækker også langt\nMåske var det tarveligt, men de var så søde\nEn plet med solskin i Søndermarken\n42 - svaret på alt (vistnok)\nMen fuglene synger...\nGæster og gaver\nMed lidt skæve vinkler og mærkelige drej\nSjov i solen\nTorsdag med mandagsfølelse\nEn scenes endeligt\nSå er der skiftet sengetøj\nFødselsdagssang og kiksekage\nSanne i Tivoli\nJeg har sagt det før, og jeg siger det igen: Jeg havde aldrig troet, at jeg skulle blive sådan en, der træner. Men det gør jeg, og jeg vi...\nFlere små tulipaner\nJeg kørte forbi Sille og Rose på vej hjem i går. Med havde jeg en lille kjole, og med hjem havde en en endnu mindre kjole. Den første...\nI går var der faldet et let drys sne over store dele af Danmark. Også Rødovre, hvor jeg vågnede med udsigt til sne og et vindue, der var fr...\nDet sidste fra dukkeværkstedet\nDen sidste uge med dukkeværksted var næsten lige så stormfuld som den første. De allersidste dage var er tid til at lege lidt med, og endnu...\nMin mor meldte sin ankomst. Hun og Annelise pakker til en tur mod Silkeborg, inden ville hun gerne lige forbi med hjernevitaminer - hvis je...\nJeg er vågnet mandag til strålende sol, bidende frost og en uge, der lægger op til det helt store. En komprimeret arbejdsuge, der båd...


2 danske bilforhandlere der gør det godt | Videomagasin for almindelig mennesker\nHome Penge 2 danske bilforhandlere der gør det godt\nHvis du nogensinde har købt en bil, så ved du formentlig, hvor vigtigt det er, at ens valgte bilforhandler gør et godt stykke arbejde. Hvis de ikke har helt styr på alt, hvad du kan finde på at spørge ind til, så er der en god chance for, at du ikke køber hos dem. Hvis de snyder ved at lyve hist og her, enten fordi de ikke kender svaret eller fordi, det kan hjælpe dem med at sælge, så mister de hurtigt tilliden fra deres fremtidige, potentielle købere, så det er en meget dårligt måde at drive forretning. Den slags løgne kan måske virke godt nok med mindre ting, men når folk køber en bil, kan du være sikker på, at de undersøger enhver, de kunne ske at købe fra, nøje. De snakker med venner og familie, naboer og bekendte om, at de er på jagt efter en ny bil, og så skal der altså ikke meget til, før de har lært alt om de lokale bilforhandlere. De fleste danske bilforhandlere er altså til at stole på. Når det så er sagt, er der nogle, der gør det helt exceptionelt godt, og det er da værd at sætte fokus på, så folk ved, hvor de skal gå hen for at være sikre på, de får mest muligt for pengene og ikke bliver snydt. Vi fortæller dig her lidt om to danske bilforhandlere, vi synes, gør det virkelig godt.\nVi vil først og fremmest gøre opmærksom på en bilforhandler, de fleste kender til. Med et navn som Pedersen & Nielsen må alle have tænkt, om de kender dem – for alle kender da i hvert mindst én med et af de efternavne. Ligesom alle andre virksomheder nu til dags har de selvfølgelig deres egen hjemmeside, så hvis du vil have et hurtigt overblik over, hvad det er for en slags virksomhed, de driver, så gå ind på autohus.dk. Her får du en service i verdensklasse, der gør, at vi virkelig kan være stolte over, at de har så dansk et navn. Hvis du har en dårlig oplevelse med dem, så giver vi en bajer i lufthavnen.\nEn anden dansk bilforhandler, vi godt kan lide, er Ejner Hessel. Det kan ikke komme som nogen overraskelse, at de også har en hjemmeside, så du kan læse mere om dem på Hessel.dk, hvis det vi siger om dem lyder interessant. Deres medarbejdere er både professionelle og personlige på én gang, så det både føles som om, du forhandler pris med din nabo og på en eller anden måde samtidig snakker med direktøren – på den gode måde. Det er en virkelig fornem oplevelse, men det vigtigste er i sidste ende, at man får den rigtige vejledning og at bilen har det, man beder om.\nPrevious articleHer finder du de bedste ting fra Danmark og Frankrig\nNext articleComputerfolk er Ikke De Abstrakte Karakterer du Gør Dem Til\nHvilket vaskemiddel til bil?\nSådan Vælger Du Den Rigtige Type Grill Til Sommer\nHvor lagres backup iPhone?


Hotel Contilia, Rom – opdaterede priser for 2019\nTilbud på Hotel Contilia (Hotel), Rom Italien\nDette område er et fantastisk valg for dem der er interesserede i arkitektur, romerske ruiner og historie – Tjek beliggenhed Via Principe Amedeo 81, Roms hovedbanegård Termini, 00185 Rom, Italien – Dette område er et fantastisk valg for dem der er interesserede i arkitektur, romerske ruiner og historie – Tjek beliggenhed Fantastisk beliggenhed – vis kort\nRoma Termini: kun 5 minutter væk! (395 m til fods)\n*9.2* Santa Maria Maggiore: kun 3 minutter væk! (211 m til fods)\n*9.1* Museo Nazionale Romano: kun 5 minutter væk! (393 m til fods)\nTermini Metrostation: kun 5 minutter væk! (338 m til fods)\n*8.7* Teatro dell'Opera di Roma: kun 6 minutter væk! (496 m til fods)\n*8.9* Santa Prassede: kun 4 minutter væk! (279 m til fods)\nMorgenmaden var sikkert typisk italiensk, jeg savnede æg, bacon og rugbrød, ellers ovelevede jeg fint.\nGod beliggenhed nær offentlig transport og i gåafstand til de fleste seværdigheder. Pænt og rent hotel med gode værelser og venligt og hjælpsomt personale. Morgenmad absolut ok.\nHotellet ligger godt som udgangspunkt for ture rundt i Rom.\nTæt på centrum og banegård Og rent. Værelse 602 er fint med tarasse\nKedelig morgenmad kun hvidt brød (toastbrød), kager i lange baner og lidt yoghurt natural, men udemærket seng.\nFantastisk belliggenhed, dejligt tæt på Hovedbanegården Termini. Gå afstanden til forskellige attraktioner er hellere ikke dårligt, hvis man godt kan lide at gå en god tur\nBadeværelset var forfærdeligt. Jeg tørt næsten ikke at gå i bad under mit ophold.\nSengene var behagelige, der var nemt til offentlige transportmidler. Alt personale var smilende og flinke og hjælpsomme.\nMorgenmaden er ikke noget at råbe hurra for, men sådan er det jo i Italien\nVi ønskede et værelse med badekar, som vi havde set på billeder af stedet, og de flyttede os uden videre :-)\n"Morgenmaden var sikkert typisk italiensk, jeg savnede æg, bacon og rugbrød, ellers ovelevede jeg fint."\n"God beliggenhed nær offentlig transport og i gåafstand til de fleste seværdigheder. Pænt og rent hotel med gode værelser og venligt og hjælpsomt personale. Morgenmad absolut ok."\n"Hotellet ligger godt som udgangspunkt for ture rundt i Rom."\n"Tæt på centrum og banegård Og rent. Værelse 602 er fint med tarasse"\n"Kedelig morgenmad kun hvidt brød (toastbrød), kager i lange baner og lidt yoghurt natural, men udemærket seng."\n"Fantastisk belliggenhed, dejligt tæt på Hovedbanegården Termini. Gå afstanden til forskellige attraktioner er hellere ikke dårligt, hvis man godt kan lide at gå en god tur"\n"Badeværelset var forfærdeligt. Jeg tørt næsten ikke at gå i bad under mit ophold."\n"Sengene var behagelige, der var nemt til offentlige transportmidler. Alt personale var smilende og flinke og hjælpsomme."\n"Morgenmaden er ikke noget at råbe hurra for, men sådan er det jo i Italien"\n"Vi ønskede et værelse med badekar, som vi havde set på billeder af stedet, og de flyttede os uden videre :-)"\nEn af vores bestsellere i Rom Hotel Contilia har gratis wi-fi på alle områder og roomservice døgnet rundt. Hotellet ligger blot 200 m fra Roms hovedbanegård Termini. Santa Maria Maggiore-kirken ligger 3 minutters gang derfra.\nSamtlige værelser har aircondition, traditionel indretning, LCD-tv med satellitkanaler og eget badeværelse. Samtlige værelser med undtagelse af 2 har også minibar.\nHotellet serverer morgenbuffet, mens baren kan tilbyde drikkevarer hele dagen. Hotellets opmærksomme personale kan anbefale restauranter i nærheden.\nHotellet ligger 10 minutters gang fra det populære butiksstrøg Via Nazionale og 2 stop fra Colosseum og Trevi-fontænen via Termini-stationen.\nHotel Contilia har budt gæster fra Booking.com velkommen siden d. 2. jul. 2008.\n뀐 Dette hotel ligger i hjertet af Rom og har fået en fantastisk vurdering for beliggenheden på 8,5 point\nGemt på 10925 lister\nHvornår ønsker du indkvartering på Hotel Contilia?\nVærelse med eget badeværelse, aircondition og fladskærms-tv med satellitkanaler.\nVærelse med eget badeværelse, fladskærms-tv og satellitkanaler. De fleste af værelserne har aircondition, værdiboks og minibar.\nNetop booket i Rom 18 overnatningssteder som Hotel Contilia er lige blevet booket de seneste 15 minutter på vores website\nHotellets omgivelser – Dette område er et fantastisk valg for dem der er interesserede i arkitektur, romerske ruiner og historie – Tjek beliggenhed Fantastisk beliggenhed – vis kort\n4 grunde til at vælge Hotel Contilia\nFør du booker Hotel Contilia tager imod forespørgsler! Angiv dit ønske i næste trin.\nOp til 2 voksne eller større børn kan indkvarteres i ekstrasenge for EUR 45 per nat, per person.\nHævekort Hotel Contilia tager imod disse kort og forbeholder sig retten til midlertidigt at reservere et beløb på dit kreditkort forud for ankomsten.\nHotel Contilia tager imod disse kort og forbeholder sig retten til midlertidigt at reservere et beløb på dit kreditkort forud for ankomsten.\nBemærk venligst at hotellets senge er 1,90 m i længden.\n7,5 Godt 3.852 anmeldelser\nSamtlige anmeldere Børnefamilier (938) Par (1739) På rejse med venner (147) Solorejsende (317) Businessrejsende (207)\nAlle point Fabelagtigt: 9+ (879) Godt: 7 – 9 (1781) OK: 5 – 7 (870) Ringe: 3 – 5 (258) Meget dårligt: 1 – 3 (64)\n1.900 personer kigger efter et sted i Rom nu\nSådan kommer du til Hotel Contilia fra Rom Fiumicino Lufthavn\n"Hotellet ligger godt som udgangspunkt for ture rundt i Rom. "\n"Tæt på centrum og banegård Og rent. Værelse 602 er fint med tarasse "\n"Fantastisk belliggenhed, dejligt tæt på Hovedbanegården Termini. Gå afstanden til forskellige attraktioner er hellere ikke dårligt, hvis man godt kan lide at gå en god tur "\nSe alle gæsteanmeldelser af Hotel Contilia\nNyeste anmeldelser af Hotel Contilia\n"Beliggenhed i gå afstand til de store serværdigheder og Roma Termini-Perfekt hotel i forhod til 3 *"\nJeg mener ikke, at det har fremgået, at det første værelse vi fik tildelt (110) var for lille til 2 kufferter og diverse tasker - det var ok, men for lille til vores type rejsende og behagelighed. De sidste 2 dage dernede fik vi tildelt værelse nr. 602, som var så super, med tagterasse og plads til det hele, det var super. Samme stil på værelse 601 - der er kun 2 værelser på 6. etage.\n"Et ophold jeg gerne gentager."\nDet virker lidt gammeldags. Hårtørrer er en gammel model, som ikke lever op til nutidens standard på hoteller. Der er kun bodyshampoo på badeværelset, ingen hårshampoo eller bodylotion. Håndklæderne er tyndt bomuldsstof, som ikke er særligt effektive. Man skal ikke vælge stedet pga morgenmaden. Personalet er meget hjælpsomme og løfter oplevelsen af hotellet og hotellet ligger godt med mange spisesteder lige i nærheden.\nMorgen mad er ingen kulonarisk oplevelse.\nRinge morgenmad .\nRent. Samt gode senge\nLille værelse og lille badeværelse\n"Beliggenhed gør at vi gerne kommer igen."\nMorgenmaden - det ville være dejligt med lidt groft brød og æg på morgenmadsbuffetten.\n"Fint 4 dages ophold "\nMorgenmaden var ikke ligefrem det bedste.\n"Beliggenhed var fantastisk. Personalet var meget venlig."\nBadeværelset. Bruseren. Hotellet var meget gammeldags.\nMorgenmaden er god. Sengen var hård.\n"Man ligger fantastisk i sengene. Der er rent og personalet er venlige."\nVi blev hverken ved bookning eller før betaling ved indtjekning gjort opmærksom på, at vi ikke skulle bo på det hotel, vi havde booket. Vi skulle ud fra Hotel Contilia og ca. 25 meter ned ad vejen og ind på et andet hotel, hvilket vi først fik at vide, da vi havde betalt og havde fået nøglen i hånden. Det var langt fra det værelse, vi havde booket helt ned til den manglende minibar. Toilettet løb i perioder, og nogle gange virkede det slet ikke. Der var næsten ingen tryk på vandet i bruseren. Der var mørkt på værelset, idet der ganske enkelt ikke var sat lamper nok op. Der var et bredt udvalg af kage til morgenmad, ingen groft brød, og det hvide brød var meget tørt. Kaffen var elendig. Der var intet "sundt" til morgenmaden ud over yoghurt, müsli og en appelsin. Alt andet frugt flød i sukkerlage. Morgenmaden gav ikke en god start på dagen, med mindre man er til et sukkerchok fra dagens start.\nReceptionisten virkede uengageret og vidste ikke hvor vi kunne hæve penge, ringe morgenmadsudvalg og virkelig ringe kaffe! Sengetøjet var ikke rent og der var store nullermænd under den ene seng.\nDårlig kaffe og ikke stort udvalg af morgenmad\nDer er en del støj om natten, men det er sandsynligvis, fordi det er tæt på tog og centrum\nMorgenmaden var forfærdelig - men der ligger et bageri lige nede ad gaden med masser af lækkert.


Køb MSI Immerse HS01 Headset stand & Trådløs oplader - Sort på Av-Cables.dk\nMSI Immerse HS01 er den perfekte headset holder til når du er færdig med at game og mens du gamer kan du oplade dine Qi-kompatible enheder på den.\nDet metalliske design med premium konstruktion gør at dit setup ser godt ud også når du ikke gamer.\nHeadset holderen er med sit universelle design perfekt til langt de fleste headset og derfor holder den i lang tid også hvis du skifter headset.\nMed sin skridsikre bund skal du ikke bekymre dig for at den vælter og den vil ikke lave skrammer i dit gaming bord.\nRGB indikatoren i bunden har flere funktioner som bla at den lyser når den oplader eller hvis der er fejl og du ikke oplader din Qi enhed.\nHurtig opladning til din enhed med op til 15W hurtig opladning med QuickCharge 2.0 eller højere adapter.\nOpladeren er Qi-certificeret, hvilket giver den ekstra pålidelighed, effektivitet og sikkerhed, når du oplader din Qi-aktiverede smartphone eller lille personlig elektronisk enhed trådløst.\n- Headset holder & trådløs oplader\n- Universal headset holder\n- Robust og stabil skridsikker base\n- Hurtig trådløs opladning med op til 15W\n- Pålidelig Qi-certificeret trådløs oplader\n- RGB-indikator for status for trådløs oplader\n- Model navn: MSI Immerse HS01 Headset stand & Trådløs oplader\n- Headset holder dimensioner: 175 x 130 x 245 mm\n- Headset holder vægt: 666 g ± 5g\n- Trådløs oplader stik: USB-A til USB-C\n- Trådløs oplader kabel længde: 1.5 m\n- Trådløs oplader output: 5W/7.5W/10W/15W\n- Trådløs oplader dimensioner: 114 x 110 x 31 mm\n- Trådløs oplader vægt: 111 ± 5g\n1 x MSI Immerse HS01 Headset stand & Trådløs oplader\n[ Varenummer: 820278]


Om Yesper Olsen | YEScoaching – Ja til dit valg\nJesper er uddannet akademiingeniør og har igennem de sidste 30 år arbejdet i som IT-konsulent i stort set alle brancher. Ud over hans coach kompetence og viden har han en omfattende og lang erhvervserfaring, som han gerne inddrager i samtalen, hvis det er relevant.\nUdover at have gennemført et certificeringsforløb (EMCC certificeret systemisk coach på Senior level), er han uddannet stresscoach fra Psykiatrifonden, aktiv hos “Startlinjen.dk” og har herudover en masse andre coach uddannelser og praktisk erfaring med i hans bagage.\nHan er certificeret Systemisk Coach, men har både teoretisk og praktisk erfaring med at inddrage mange andre retninger (f.eks. NLP og Narrative tilgange) – alt efter, hvad der er behov for i samtalen.\nHan vil som oftest tage afsæt i en socialkonstruktionistiske og anerkendende tilgang (Appreciative Inquiry) hvor det, der virker for dig, vil have fokus. Han er ”praksis teoretiker” hvilke betyder, at han med respekt for dig har teorien i orden, men sætter praksis, erfaring og dit forløb højest.\nMen det eneste interessante omkring ham er jo hvad du får ud af samtalen – så se hvad andre siger under ”referencer” og prøv ham af med en samtale.\nKlik her for video præsentation og intro af Jesper (ca. 3 min)\nKlik her for videoen “Er jeg den rette for dig” ? (Ca. 10 min)\nLæs mere om hans professionelle baggrund her: Linkedin